L'insomni es defineix com la dificultat per iniciar o mantenir la durada o la qualitat del son.
Això es tradueix en una alteració del funcionament diürn i de la qualitat de vida.
Es tracta d'un símptoma que esdevé més freqüent amb l'edat i que s'acompanya d'una morbiditat important.
Es calcula que afecta entre un 6% i un 48% de la població general.
El tractament no farmacològic (com mesures d'higiene del son, tècniques de relaxació, tècniques de restricció del son, control de l'estímul, teràpia cognitiva, etc.) es considera d'elecció en el tractament de l'insomni.
El tractament farmacològic està indicat només en els casos en què el pacient presenti una forma greu d'insomni, incapacitant o de llarga durada, que afecti la seva vida diària i que no es resolgui amb les mesures no farmacològiques.
El flunitrazepam (Rohipnol ® ) és una benzodiazepina (BZD) d'acció intermèdia indicada en el tractament de l'insomni a curt termini.
Es recomana que la durada del tractament variï entre uns dies i dues setmanes (quatre setmanes com a màxim, incloent-hi la fase de retirada gradual).
2 De la mateixa manera que amb altres BZD, s'ha descrit un efecte rebot després de la retirada del tractament amb el flunitrazepam.
Per tant, es recomana disminuir la dosi gradualment per evitar l'aparició d'una síndrome de retirada.
Segons la informació publicada al portal web de l'Agència Espanyola de Medicaments i Productes Sanitaris, des del 18 de gener d'enguany s'ha suspès la comercialització de Rohipnol ® 1 mg, comprimits recoberts.
3 El laboratori titular de la comercialització, Roche, ens ha informat que s'ha produït una ruptura d'estoc que ha fet que es demani la suspensió temporal del producte durant un any.
Segons dades del CatSalut, durant l'any 2012 les farmàcies de Catalunya van dispensar Rohipnol ® 1mg comprimits a 4.592 pacients.
Al nostre entorn disposem d'un ampli arsenal de fàrmacs hipnòtics per tractar l'insomni.
Aquests fàrmacs són sobretot de la família de les BZD, però també disposem d'altres hipnòtics no benzodiazepínics.
Les principals diferències entre les diferents BZD disponibles al mercat són farmacocinètiques, i les diferències en la velocitat d'absorció i eliminació, o la formació de metabòlits actius, condicionen l'inici i la durada dels seus efectes.
En aquest sentit, algunes BZD són més apropiades per al tractament de l'insomni (p. ex. l'inici ràpid o la durada curta o intermèdia) que per a altres indicacions com l'ansietat (efecte més perllongat).
En general, es recomana que els tractaments amb BZD no tinguin una durada superior a un mes i que s'evitin les BZD que tinguin una semivida d'eliminació llarga.
1 Cal tenir en compte que d'una banda les BZD d'acció perllongada es poden acumular amb l'administració repetida i poden provocar sedació; de l'altra, però, aquestes produeixen menys efectes de retirada.
Entre els medicaments disponibles, sembla que l'alternativa més apropiada al flunitrazepam és una altra BZD amb característiques farmacocinètiques similars (inici d'acció i semivida d'eliminació).
5 Vegeu-ne alguns exemples en l'annex 1.
Al nostre entorn, els programes d'intercanvi terapèutic proposen les següents substitucions de flunitrazepam 1 mg:
Davant la suspensió temporal del flunitrazepam es recomana avaluar de nou l'estat del pacient, el temps de durada del tractament i valorar si cal continuar amb el tractament hipnòtic.
En cas que es consideri apropiat prescriure una altra BDZ, la tria d'aquesta s'ha de decidir de manera individualitzada i cal tenir en compte el quadre clínic del pacient, ajustant-ne les dosis acuradament; a més, s'han de considerar les característiques farmacocinètiques, els riscos associats i la selecció de medicaments de cada centre.
(*) No està aprovada la indicació per al tractament de l'insomni.
Nota: Aquesta taula es considera orientativa.
Hi poden haver diferències en funció de la font consultada.